Početni udarac je jugoslovenski igrani film snimljen 1990 u režiji Darka Bajića i po scenariju Gordana Mihića. Predstavlja nastavak filma Zaboravljeni, a kao temu ima život tinejdžera koji se osećaju sve više otuđenim od tadašnjeg jugoslovenskog socijalističkog društva. Na 37. Pulskom filmskom festivalu 1990. godine glumica Anja Popović nagrađena je za žensku epizodnu ulogu u filmu. Zaboravljeni i Početni udarac su nekoliko godina kasnije prošireni u TV-seriju Zaboravljeni, premijerno emitovanu 1992. godine.